**Silje Therese Reiten Nordnes** (fødd 28. november 1984) er ein norsk journalist og programleiar i radio og tv. Frå 2012 til 2019 var ho programleiar for radioprogrammet *P3morgen* på NRK P3 saman med Ronny Brede Aase og Markus Neby. Hausten 2020 og 2021 var Nordnes programleiar for *Maskorama*.

Bakgrunn
--------

Nordnes vart fødd i Trondheim og voks opp på Hamarøy.
Ho har ein bachelorgrad i latinamerikanske studium frå UiO og har studert journalistikk på Høgskulen i Volda. Før Nordnes starta i NRK P3 jobba ho i Radio Nova og NRK Nordland. Ho har òg jobba som guide ved barndomsheimen til Knut Hamsun og på Spar Hamarøy. Våren 2017 var Nordnes programleiar for fiskerealityprogrammet *Skårungen*, som vart sendt på NRK1.

Nordnes har som programleiar i *P3morgen* vunne fleire prisar på Prix Radio, blant anna «Årets programleiar/programleiarteam» i 2014 og 2015.

I 2014 var Nordnes, saman med kollegaen Ronny Brede Aase, programleiar for *VG-lista topp 20* på Rådhusplassen i Oslo. I 2015 og 2016 var dei sidekick-programleiarar i pausane.

Nordnes har òg vore programleiar for *P3aksjonen* på NRK P3 i 2012–2017 saman med høvesvis Ronny Breie Aase, Live Nelvik, Mathias Nylenna, Niklas Baarli og Tuva Fellman. 9. juni 2016 sykla ho Nordsjørittet saman med P3-kollega Tuva Fellman for å støtta TV-aksjonen 2015, som gjekk til Regnskogfondet.

Etter terroråtaket i Orlando 12. juni 2016 delte ho kjenslene sin rundt hendinga under sending og tok til tårene på direktesend radio. Innslaget vart filma og delt på Facebook-sida til *P3morgen*. Klippet fekk massiv merksemd og vart delt over 80 000 gonger på éin time. Fleire riksdekkjande avisar og nettavisar skreiv om hendinga, blant anna *VG* og *Dagsavisen*. Innslaget vart kåra til årets radioaugneblikk 15. september 2017.

Deltakingar på radio og fjernsyn
--------------------------------

### Radio

* 2012–2019: *P3morgen*, NRK P3, programleiar
* 2020: *Koselig*, NRK P3, programleiar

### Fjernsyn

* 2012–2017: *P3aksjonen*, programleiar
* 2013–2019: *P3morgens store Eurovision-fest*, programleiar
* 2013: *Masterchef Norge*, deltakar
* 2017: *Skårungen*, programleiar
* 2017: *4-stjerners middag*, deltakar
* 2018: *Jorden rundt på 6 steg*, deltakar
* 2020: *4-stjerners middag*, deltakar
* 2020–2021: *Sommeråpent*, programleiar
* 2020–2021: *Maskorama*, programleiar
* 2021: *Melodi Grand Prix*, programleiar
* 2021: *Eit feitt liv*, seg sjølv
* 2021: *Kim Friele – homokampens førstedame*, programleiar

Kjelder
-------

1. ↑  «P3morgen». 15. mai 2014. Arkivert frå originalen 26. juli 2016. Henta 31. juli 2016.
2. ↑  «Som 32-åring har Silje Nordnes drømmejobben i P3morgen» (på norsk).
3. 1 2  «Som 32-åring har Silje Nordnes drømmejobben i P3morgen». *Journalisten.no - Nyheter og debatt om medier og journalistikk*.
4. ↑  «Radiodager 2014». Arkivert frå originalen 6. oktober 2014. Henta 30.07.2016.
5. ↑  «radiodager 2015». Arkivert frå originalen 15. august 2016. Henta 30. juli 2016.
6. 1 2  «VG-lista 2015». Henta 31.07.2014.
7. ↑  «p3.no » P3aksjonen». Henta 31. juli 2016.
8. ↑  «Sykla 13,6 mil for Regnskogfondet». 10. juni 2016. Henta 31. juli 2016.
9. ↑  «– Blir så utruleg lei meg». 13. juni 2016. Henta 30. juli 2016.
10. ↑  «P3morgen - Silje kjenner på ein ekstra vond følelse etter... | Facebook». Henta 3. januar 2017.
11. 1 2  «Silje Nordnes: – Reaksjonen kom fordi dette føltes så tett på livet - dagsavisen.no». Henta 30. juli 2016.
12. ↑  «P3-Silje i tårer over skytemassakren». Henta 30. juli 2016.

* *Denne artikkelen bygger på «Silje Nordnes» frå Wikipedia på bokmål, den 9. november 2021.*